Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 295/11)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Kamptal“

Viitenumber: PDO-AT-A0209-AM01

Teate kuupäev: 21.2.2020

KINNITATUD MUUDATUSE KIRJELDUS JA PÕHJUSED

Kirjeldus ja põhjused

Viinamarjaistanduse registri ühtseks haldus- ja kontrollisüsteemiks muutmise tõttu on vaja kohandada hektarite maksimumarvu.

KOONDDOKUMENT

1. Toote nimetus

Kamptal

2. Geograafilise tähise tüüp

KPN – kaitstud päritolunimetus

3. Viinamarjasaaduse kategooria

1. Vein

4. Veini(de) kirjeldus

Päritolunimetust „Kamptal“ võib kasutada üksnes sortide 'Grüner Veltliner' ja 'Riesling' viinamarjadest toodetud veinide puhul. Veinide peamised organoleptilised omadused on puuviljasus ja mineraalsus. Muud organoleptilised omadused on esitatud tootespetsifikaadis.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a) Peamised veinivalmistustavad

Veinivalmistamise puhul kehtestatud piirangud

Päritolunimetusega veini „Kamptal“ puhul on lubatud kõik määrustes (EL) 2019/934 ja (EL) 2019/935 kaitstud päritolunimetusega veini puhul sätestatud veinivalmistustavad, välja arvatud töötlemine kaaliumsorbaadi ja dimetüüldikarbonaadiga. Veinide hapetustamine on võimalik vastavalt määrustes (EL) 2019/934 ja (EL) 2019/935 sätestatud nõuetele. Võimaliku hapestamise üle otsustab põllumajandus-, piirkondade ja turismiminister vastavalt sellele, millised olid kasvuperioodil valitsenud ilmastikutingimused. Võimaliku hapestamise tingimused põhinevad määruste (EL) 2019/934 ja (EL) 2019/935 nõuetel.

Konkreetsed veinivalmistustavad (sealhulgas rikastamine) tulenevad valitud traditsioonilisest tootmismeetodist ja on esitatud tootespetsifikaadis.

b) Maksimaalne saagikus

10 000 kilogrammi viinamarju hektari kohta.

6. Määratletud geograafiline piirkond

Päritolunimetusega „Kamptal“ on hõlmatud omavalitsusüksused Etsdorf-Haitzendorf, Hadersdorf-Kammern, Langenlois, Lengenfeld, Schönberg am Kamp ja Straß im Straßertale Alam-Austria liidumaal.

7. Peamised veiniviinamarjasordid

'Weißer Riesling' – 'Rheinriesling'

'Grüner Veltliner' – 'Weißgipfler'

'Weißer Riesling' – 'Riesling'

8. Seos(t)e kirjeldus

Kamptali pinnas on tekkinud 270 miljoni aasta eest Permi ajastul. Piirkonna kihistud koosnevad lössi-, kruusa- ja aluskivimi murenemisel tekkinud muldadest, milles leidub ka vulkaanilise tekkega osakesi.

Ühelt poolt mõjub Kamptali kliimale Pannoonia tasandiku palavus ja teisalt Waldvierteli piirkonnast lähtuvad jahedad õhuvoolud. Sademete hulk on 550–600 mm aastas. Aasta keskmine temperatuur on üle 9 °C. Oruhäiludes esineb hilist külma mai keskpaigani. Veinil on järgmised iseloomulikud omadused:

'Grüner Veltliner': puuviljane, peen vürtsikus

'Riesling': aromaatne, elegantne, mineraalne

Reserva veinid on nüansirohked ja sordile iseloomuliku aroomiga. Mõnikord on neis veinides tunda ka kergeid hallitusseenest Botrytis ja puidust tingitud varjundeid. Järskudel astangutel, kus lössikihid ei saa ladestuda, kasvavad viinamarjad sordist 'Riesling', millest saab toota jõulist, mineraalset ja pikaealist veini. Laiemad savi- ja lössiastangud on ideaalsed, et toota sordi 'Grüner Veltliner' viinamarjadest jõulist ja puuviljast veini. Pannoonia kliimast tingitud päevane palavus ja öine jahedus tagavad veinide peene aroomitäiuse ja elava happesuse.

9. Olulised lisatingimused (pakendamine, märgistamine, muud nõuded)

Õigusraamistik:

riigisisesed õigusaktid.

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Austria veiniseaduse alusel võib ringlusse lasta üksnes riikliku kontrollinumbriga varustatud kaitstud päritolunimetusega veini „Kamptal“. Riikliku kontrollinumbri saamiseks tuleb iga ringlusse lastava päritolunimetusega veini „Kamptal“ proovi analüüsida (süstemaatiline kontroll) (vt tootespetsifikaat).

Organoleptilise hindamise käigus kontrollib veine ametlik degusteerimiskomisjon. Kõnealune komisjon koosneb kuuest degusteerijast ja degusteerimiskomisjoni esimehest. Degusteerijatele antakse kontrollimiseks anonüümsed proovid. Veiniproovi käsitlev blankett sisaldab ainult hindamiseks vajalikku teavet, näiteks traditsioonilise kvaliteediklassi ja aastakäigu üksikasju. Degusteerijad otsustavad oma kogemuste ja ette antud võrdlusveinide alusel, kas neile esitatud veinid on Weinvierteli päritolu jaoks tüüpilised ja kas need võib ringlusse lasta (st need on puudusteta).

Müüginimetusega „Kamptal DAC“ veini riikliku kontrollinumbri väljastamise menetluse raames peab komisjoni degusteerimine toimuma föderaalses viinamarjakasvatusameti Kremsi kohalikus büroos. Veini „Kamptal DAC“ nõudeid peab kinnitama vähemalt neli degusteerijat. Tulemusega „3 : 3“ otsuste puhul ei ole korduskinnitust vaja.

Link tootespetsifikaadile

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ELT L 9, 11.1.2019, lk 2.